ბაბა იაგა
ბაბა იაგა (რუს. Яга, яга-баба, еги-баба, ягая, Ягишна, Ягабова, Егибоба; უკრ. Баба-Язя, Язя, Язі-баба, Гадра; პოლ. jędza, babojędza; ჩეხ. jezinka, Ježibaba ведьма, лесная баба; в.-სერბ. баба jега; სლოვენ. jaga baba, ježi baba; ხორ. Baba Roga — სლავური ფოლკლორისა და მითოლოგიის პერსონაჟი, ბებერი, ქალი მაგიური ძალით. სიტყვა ბაბა უმრავლეს სლავურ ენაზე ნიშნავს ბებერ ქალს ან უბრალოდ გათხოვილ ქალს. სიტყვა იაგას ერთმნიშვნელოვანი ეტიმოლოგია არ არის ცნობილი. სლავურ ზღაპრებში ბაბა იაგა არის ბებერი, მახინჯი ქალი. გადაადგილდება მფრინავი ცოცხის საშუალებით. ცხოვრობს ქათმისფეხებიან ქოხში. ქოხში მასთან ერთად ხანდახან სხვა არსებებიც ცხოვრობდნენ მაგალითად სულები ან მრჩეველი კატა. ბაბა იაგა ხშირად უარყოფითი პერსონაჟია. თუმცა ხანდახან მთავარი გმირებისთვის დამხმარე როლიც აკისრია.